El Fons de Cooperació Municipal per a Municipis Turístics de la Comunitat Valenciana atorga 67.000 € a Gandia
23 novembre 2020

## El Fons de Cooperació Municipal per a Municipis Turístics de la Comunitat Valenciana atorga 67.000 € a Gandia23 novembre 2020Última actualització: 14 juliol 2025

![](../gestion/img/d089933e7d6fcf7e5e39fb4c6bb9e52748c5e43d20b5e609847dbbe44fb3ab24.jpg)  
  

El regidor delegat de turisme, **Vicent Mascarell**, ha informat aquest matí que Gandia ha rebut una nova ajuda del Consell per valor de 67.000 €. L'ajuda s'emmarca en la línia específica del **Fons de Cooperació Municipal per a Municipis Turístics de la Comunitat Valenciana**.

Tal com ha explicat Mascarell, aquesta quantitat té com a objecte finançar part de les activitats i serveis que ha prestat el consistori durant l'època estival. "_Aquesta ajuda ens permetrà d'una banda, pal·liar en termes econòmics l'important esforç publicitari i de difusió que hem fet des de l'Ajuntament de Gandia i, per una altra, ens permetrà sufragar part de l'ampli dispositiu de seguretat a les nostres platges durant aquest estiu"_.

Mascarell ha valorat positivament el compromís de les institucions superiors amb el sector turístic. "_Amb aquesta important ajuda es confirma l'aposta de la Generalitat i la Diputació per ajudar a un sector estratègic en la Comunitat Valenciana com és el turisme_".